**ANEXĂ LA CONTRACTUL EDUCAȚIONAL**

**Extras din Ordin**

**privind aprobarea măsurilor de organizare a activității**

**în cadrul unităților/instituțiilor de învățământ**

**în condiții de siguranță epidemiologică pentru prevenirea**

**îmbolnăvirilor cu virusul SARS-CoV-2.**

MINISTERUL EDUCAȚIEI MINISTERUL SĂNĂTĂȚII

ȘI CERCETĂRII

Nr. 5.487 din 31 august 2020 Nr. 1.494 din 31 august 2020

**Comunicarea de instrucțiuni/ informații pentru părinți/reprezentanți legali:**

**1.** Părinții sunt încurajați să participe la educația pentru igiena și sănătatea elevilor, astfel încât revenirea în școală să fie în siguranță. Părinții//reprezentanții legali vor fi încurajați să monitorizeze starea de sănătate a copiilor și să acționeze responsabil.

Sfaturi utile pentru părinți/reprezentanți legali:

- Vorbiți cu copilul despre cum acesta se poate proteja pe el, dar și pe cei din jur împotriva infecției cu noul coronavirus.

- Explicați-i copilului că, deși școala se redeschide, viața de zi cu zi nu va fi la fel ca înainte, deoarece trebuie să avem grijă de noi și să evităm răspândirea infecției.

- Acordați atenție stării mentale a copilului și discutați cu el despre orice modificări ale stării lui emoționale.

- Învățați-vă copilul cum să se spele pe mâini corespunzător și vorbiți cu acesta despre cum respectăm sfaturile generale cu privire la o igienă corespunzătoare și la păstrarea distanței.

- Învățați-vă copilul să se spele pe mâini: atunci când ajunge la școală, când se întoarce acasă, înainte și după servirea mesei, înainte si după utilizarea toaletei și ori de câte ori este necesar.

- Învățați-vă copilul cum să poarte corect masca de protecție si explicați-i importanța și necesitatea purtării acesteia.

- Sfătuiți-vă copilul să nu consume în comun mâncarea sau băuturile și să nu schimbe cu alti elevi obiectele de folosință personală (atenție la schimbul de telefoane, tablete, instrumente de scris, jucării etc. De exemplu, nu oferiți nimic de mâncat sau de băut întregii grupe/clase la ziua de naștere sau cu alte ocazii).

- Curățați/dezinfectați zilnic acasă obiectele de uz frecvent ale copilului (telefon, tabletă, computer, mouse etc.).

- Evaluați zilnic starea de sănătate a copilului înainte de a merge la școală.

- În situația în care copilul are febră, simptome respiratorii (tuse, dificultăți în respirație), diaree, vărsături, contactați telefonic medicul de familie sau serviciile de urgență, după caz, și nu duceți copilul la școală.

- În cazul în care copilul se îmbolnăvește în timpul programului (la școală), luați-l imediat acasă și contactați telefonic medicul de familie sau serviciile de urgență, după caz.

Este nevoie ca părinții să conștientizeze cât este de importantă izolarea la domiciliu și netrimiterea în colectivitate a copiilor cu cel mai mic semn de boala infecto-contagioasă.

Părinții/Aparținătorii nu vor avea acces în curtea unității de învățământ și nu vor însoți copiii în clădirea acesteia, cu excepția cazurilor speciale, pentru care există aprobarea conducerii școlii.

Comunicarea cu părinții se va realiza telefonic sau prin mijloace electronice în vederea identificării din timp a semnelor de îmbolnăvire și a inițierii măsurilor de prevenire a îmbolnavirilor în colectivitate.

Părinții au obligația să anunțe unitatea de învățământ cu privire la absența elevului în urmatoarele situații:

* • Elevul prezintă simptome specifice infectării cu virusul SARS-CoV-2;
* • Elevul a fost diagnosticat cu SARS-CoV-2;
* • Elevul este contact direct al unei persoane diagnosticate cu SARS-CoV-2 și se află în carantină.

Aceasta va fi igienizată de familie și înlocuită în caz de deteriorare.

**2.** Elevii care fac parte dintr-un grup cu risc (de exemplu, boli respiratorii cronice severe, obezitate severă, diabet zaharat tip I, boli inflamatorii, boli imune/autoimune, boli rare, boli ereditare de metabolism, dizabilități, tratament imunosupresiv), se vor prezenta la școală, cu avizul și recomandările specifice ale medicului curant și cu acordul scris al părinților. Pentru aceștia, reprezentanții unităților de învățământ vor identifica, după caz, soluții pentru asigurarea procesului educațional la distanţă sau în condiții de siguranță sporite.

**3.** Elevii cu boli cronice care privesc cu teamă întoarcerea la școală, precum și părinții acestora, vor fi consiliați de medicii specialiști și psihologii care îi au în îngrijire, în privința măsurilor suplimentare necesare pentru a se simți în siguranță;

**4.** Elevii care locuiesc în aceeași locuință cu o persoană care face parte dintr-un grup cu risc, se pot, în mod normal, reîntoarce la instituția de învățământ. Pot exista anumite cazuri în care, după o evaluare concreta și individuală a gradului de boală al persoanei respective și a riscului de contaminare cu SARS-CoV-2 pe care copilul îl poate aduce acasă, se poate recomanda de către medicul curant, cu acordul familiei, ca acel copil să nu se prezinte fizic la școală. Pentru cei care nu pot reveni la școală, reprezentanții unităților de învățământ vor identifica soluții pentru asigurarea procesului educațional la distanță, în colaborare cu părinții/ reprezentanții legali.

**5.** Elevii cu dizabilități, ținând cont de specificul afecțiunii, vor beneficia de adaptarea măsurilor de prevenție în mod adecvat dizabilității specifice.

**6. Protocol de izolare a elevilor bolnavi**

Se aplică în cazul în care elevii prezintă în timpul orelor de curs simptomatologie de tip respirator (de exemplu, tuse, dificultăți în respirație) sau alte simptome de boală infecțioasă (vărsături, diaree, mialgii, stare generală modificată).

• Izolarea imediată a elevului. Elevul va purta masca, va fi separat de restul grupei/clasei și va fi supravegheat până când va fi preluat și va părăsi unitatea de învățământ însoțit. Măsurile de protecție individual vor fi respectate cu strictețe. Se va deschide o fereastră pentru aerisire.

• Vor fi anunțați imediat părinții/reprezentanții legali și, după caz, personalul cabinetului medical școlar.

• Dacă pe perioada izolării elevul bolnav folosește grupul sanitar, acesta va fi curățat și dezinfectat, folosind produse de curățare avizate, înainte de a fi folosit de oricine altcineva.

• Nu se va transporta elevul până la sosirea părinților/reprezentanților legali la medicul de familie, farmacie, serviciul de urgență sau spital, decât în situația în care simptomele/semnele sunt severe, caz în care se va apela serviciul de urgență 112.

Persoana care ajută elevul izolat va purta masca și se va spăla bine pe mâini timp de minimum 20 de secunde.

• Igienizarea încăperii se face cu dezinfectant avizat, după ce elevul a plecat, pentru a reduce riscul de a transmite infecția la alte persoane.

• Elevul va reveni la școală cu adeverința medicală, eliberată de medicul curant/medicul de familie, cu precizarea diagnosticului.

**7.** Triajul zilnic se efectuează de către părinte, acasă, prin măsurarea temperaturii corporale și aprecierea stării de sănătate a copilului, în urma căreia părintele decide prezentarea preșcolarului/elevului la cursuri.

Nu se vor prezenta la cursuri în ziua respectivă:

- cei cu temperatura mai mare de 37,3°C și/sau simptomatologie specifică infectării cu SARS-CoV-2 (tuse, dificultăți în respirație - scurtarea respirației, diaree, vărsături) sau alte boli infectocontagioase;

- cei confirmați cu infecție cu SARS-CoV-2, aflați în perioada de izolare la domiciliu;

- cei care sunt declarați contact apropiați cu o persoană infectată cu SARS-CoV-2, aflați în perioada de carantină la domiciliu/carantină instituționalizată.

Se pot prezenta la cursuri în ziua respectivă:

- când nu se regăsesc în niciuna dintre situațiile de mai sus;

- dacă unul dintre membrii familiei prezintă simptome de infecție a tractului respirator, dar nu a fost confirmat cu virusul SARS-CoV-2;

- cei cu simptome tipice de alergie la polen (alergii cunoscute la polen, nasul curgător cu secreție nazală clară, ochi curgători/prurit);

Unitatea școlară ***Beneficiar indirect***\*\*),

părinte/tutore/susținător legal

Școala Gimnazială,, Ion Creangă,, Nume și prenume

Tg. Frumos Semnătura

Reprezentant legal,

Prof. Doleanu Ana-Maria Data